SK
C 418/42
Úradný vestník Európskej únie
31.10.2022
2.
Druhý žalobný dôvod je založený na tvrdení, že Rada porušila článok 2 a článok 19 ods.
1 ZEÚ a článok 47 Charty základných práv a slobôd (ďalej len „Charta“), ako ju právne záväzným spôsobom vykladá Súdny dvor.
Na podporu tohto žalobného dôvodu žalobkyňa tvrdí, že míľniky, z ktorých vychádza napadnuté rozhodnutie, sú v rozpore s článkom 2 a článkom 19 ods.
1 ZEÚ, ako aj článkom 47 Charty, keďže: — priznávajú právne účinky rozhodnutiam disciplinárneho senátu namiesto toho, aby ich považovali za absolútne neplatné, — ukladajú dodatočné procesné ťažkosti, neistotu a odklady pre sudcov postihnutých nezákonnými rozhodnutiami Disciplinárneho senátu tým, že od nich vyžadujú, aby začali nové konania pred novovytvoreným senátom Najvyššieho súdu s cieľom očistiť svoje meno, a — ani nepredpokladajú, aby sa dotknutým sudcom aspoň dočasne obnovil výkon funkcie, pokým sa skončí preskúmavacie konanie. 3.
Tretí žalobný dôvod je založený na tvrdení, že míľniky F1G, F2G a F3G uvedené v napadnutom rozhodnutí nepostačujú na obnovenie účinnej súdnej ochrany v Poľsku, ktorá je predpokladom fungovania interného kontrolného systému.
Žalobkyňa tvrdí že napadnuté rozhodnutie je v rozpore s článkom 20 ods.
5 písm.
e) a článkom 22 nariadenia Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v.
EÚ L 57, 2021, s. 17), ako aj článkom 325 ZFEÚ, ktoré vyžadujú efektívnu a účinnú vnútornú kontrolu. 4.
Štvrtý žalobný dôvod je založený na tvrdení, že Rada vychádzala z nesprávneho právneho posúdenia a/alebo zjavne nesprávneho posúdenia pri uplatnení článku 19 ods.
3 nariadenia 2021/241, keď schválila míľniky ako „vhodné úpravy“ na predchádzanie, zistenie a napravenie korupcie v Poľsku. 5.
Piaty žalobný dôvod je založený na tvrdení, že Rada nedostatočne odôvodnila napadnuté rozhodnutie čím porušila článok 296 ZFEÚ, článok 41 Charty a zásady práva EÚ.
Žaloba podaná 28. augusta 2022 – Association of European Administrative Judges/Rada (Vec T-532/22) (2022/C 418/55) Jazyk konania: angličtina Účastníci konania Žalobkyňa: Association of European Administrative Judges (Trier, Nemecko) (v zastúpení: C. Zatschler, Senior Counsel, E. Egan McGrath, Barrister-at-law, A. Bateman a M. Delargy, Solicitors) Žalovaná: Rada Európskej únie
Návrhy Žalobkyňa navrhuje, aby Všeobecný súd: — zrušil vykonávacie rozhodnutie Rady zo 17. júna 2022 o schválení posúdenia plánu obnovy a odolnosti Poľska, a — uložil Rade povinnosť znášať svoje vlastné trovy konania a nahradiť trovy konania, ktoré vznikli žalobkyni.